﻿ Csokis wassant tangzhong technikával | Receptkirály.hu
Főoldal / Kelt tészták / Csokis wassant tangzhong technikával
Feltöltő: trollanyu Kategória: Kelt tészták, Reggelik 0 2967 megtekintés
A tangzhongot és a csokis pasztát előző nap el lehet készíteni.
A vizet és lisztet csomómentesre keverjük és egy kis edényben feltesszük főzni, közben kevergetjük. Addig kell főzni, amíg 65 C fokosnem lesz a massza, vagy, amíg kevergetés közben barázdákat tudunk húzni a masszába. Ekkor levesszük a tűzről, átkaparjuk egy másik edénybe és letakarva hűlni tesszük. (Hűtőben 3 napig tárolható és felhasználható.)
A csokis pasztához a lisztet, a cukrot és a tojásfehérjéket simára keverjük. A tejet a kakaóporral felmelegítjük, majd kevergetés közben a fehérjés keverékhez öntjük. Folytonos kevergetés közben addig melegítjük, amíg jó sűrű massza nem lesz belőle. Ekkor a vajat is hozzáadjuk és simára keverjük. Hagyjuk langyosra hűlni, majd egy folpackra öntjük, és téglalap alakban, becsomagoljuk. Hűtőbe tesszük egy egész éjszakára, de minimum 2-3 órára.
A tészta hozzávalóit mixerrel bedagasztjuk. )én az egész tangzhongot felhasználtam, csak pár dekával volt több) Amikor a tészta már nem ragadós, hanem szép fényes, akkor letakarva a duplájára kelesztjük.
Ha megkelt a tészta, nyújtólapon lazán átgyúrjuk, majd téglalap alakúra kinyújtjuk. A közebébe tesszük a csokis pasztát és két oldalról becsomagoljuk. A végeit jó alaposan nyomjuk össze, hogy a csoki ne jöjjön ki. Elfordítjuk 90 fokkal a tésztalapot és újra kinyújtjuk. Ezután két oldalról középre hajtjuk,majd az egyik oldalt a másikra ráfordítjuk, mintha egy könyv lenne. Így egy vékony csík tésztát kapunk.
180 fokra előmelegített sütőben 18-20 perc alatt megsütjük őket.Frissen is olyan puha, mint a pille, de másnap is ugyanolyan, és állítólag napok múlva is. (Nálunk nem élte meg a harmadnapot)
Kissé munkaigényes, de megéri elkészíteni, mert mennyei.
Mi is a tangzhong? 1 rész liszt és 5 rész víz pasztává főzve, 65 fokosnak kell lennie, én nem szoktam mérni. A tangzhongot először Yvonne Chen jelentette meg a Bread Doctor című könyvben, azóta világszerte ismert lett ez a technika. Az így készült kenyerek nagyon puhák és levegősek lesznek és napokig puhák maradnak. Ez így van valóban, ez a péksüti annyira jó állagú lett, még soha ilyen puha péksütit nem sütöttem.
1óra 30 perc 6 főre Normál Vegetáriánus 2015-09-04
Előző: Citromos keksz
Következő: Croissant lekvárral töltve